A német nagydíj időmérőjén kiesett az első körben, de a versenyen a biztonsági autó pályára küldése előtt állt ki a boxba, így a 3. helyre jött fel. Végül a 2. helyen zárta a versenyt, ami első dobogós helyezése a Formula–1-ben. A magyar nagydíjon bejutott az utolsó szakaszba, de ott már nem tudott senkit se megelőzni. Kis szerencsének köszönhetően a 6. lett. Valenciában a 15. helyről indult, 11. helyre ért be. Alonso kiesésének révén a Renault nem szerzett pontot. A belga nagydíjtól korán búcsúzott, az olasz esőben 10. helyen végzett. Szingapúrban falnak ütközött és kiesett, ám ezzel győzelemhez segítette csapattársát: A balesete miatt beküldött biztonsági autó összekeverte a mezőnyt, a kavarodásból Alonso jött ki a legjobban és megnyerte a versenyt. Egy évvel később, miután év közben menesztették a Renault-tól, azt állította, hogy a balesetet szándékosan, Briatore-val egyeztetve tette csinálta. Japánban csak a 12. helyre kvalifikálta magát, de a futamon igazán örülhetett, hiszen Hamilton és Massa büntetésének (is) köszönhetően 8 helyet javított ezen, míg a Renault számára teljessé tette az ünneplését, mivel csapattársa Fernando nyert. Kínában az 1 pontot érő 8. helyre hozta be az autót. Brazíliában 3 ezreden múlott, hogy nem jutott be az időmérő edzés harmadik szakaszába, így a 11. helyről rajtolt. Első hazai versenyén rögtön az első körben kicsúszott a vizes pályáról a Senna-S kanyarban és kiesett.